Áramótabrenna og flugeldasýning á Akranesi á gamlárskvöld Til stendur að kveikja í áramótabrennu á Akranesi snemma á gamlárskvöld . Borinn verður eldur að bálkesti sem Akraneskaupstaður og Gámaþjónusta Vesturlands hafa hlaðið kl. 20.00 við tjaldstæðið í Kalmansvík við tjaldstæðið . Sá fyrirvari er þó hafður á að veður haldist skaplegt og vindáttir verði hagstæðar . Fari svo að hvessi mjög og vindur standi á þéttbýli verður brennunni aflýst . Áhugasömum er því bent á að fylgjast með þróun veðurs upp úr hádegi á gamlársdag . Engar fyrirætlanir voru uppi um að halda flugeldasýningu samhliða brennunni . Það hefur þó breyst þar sem fyrirtæki á borð við Norðurál , Landsbankann , GT Tækni og hugsanlega fleiri ætla að slá saman í sýningu .